Fredag
Jeg har fået forsendt en pakke til døgnpost. På track and trace ser jeg at pakken er lagt i døgnpost kl 8 om morgnen. Fint tænkte jeg, åbnede min mail, men havde ikke fået noget. Jeg ringer til Post Danmark omkring kl 12 og efter at have været i skiftende køer i en hel time får jeg at vide at de ikke kan se hvor pakken er.
De har smidt min pakke væk. De tilbyder at sende en mail til distributions centeret og så vil de kontakte mig, men det skete aldrig.

Nu sidder jeg med en pakke som ligger i døgnposten 200 meter fra mit hjem og jeg kan ikke hente den før aller tidligst mandag, hvis de da ringer der.



Lørdag:
Så fik jeg så faktisk sms/email med pinkoder lørdag formiddag. "Nåårh" tænkte jeg, "Nu skal de måske op på 3 stjerner alligevel".
...Men nej.

Da jeg får pakket min 2½årige søn sammen og cykler ned til døgnposten, afvises begge pinkoder. Jeg ringer IGEN til Kundeservice og efter 15 minutter kommer jeg igennem. Jeg siger at jeg ikke kan hente min pakke.
Svaret (Ordret): "Det er der 100000 andre danskere der heller ikke kan. Vi har tekniske fejl, sådan er det bare".

Ud over den ret grove besked så stiller jeg dette spørgsmål:
I har mit telefonnummer, og min email. Hvorfor er det at jeg, og de 100000 andre danskere ikke får en besked om at døgnpost er nede, når i er klar over det?
Ikke god service.

Til sidst prøvede jeg for sjov at ringe til kundeservice 3 gange i træk og spørge til deres problemer med døgnpost og hvornår det var løst. 3 gange indenfor 10 minutter. Jeg fik 3 forskellige svar:
1 gang: Det virker fint undtagen døgnpost 300-noget
2 gang: Det virker overhovedet ikke og det bliver ikke løst før tidligst mandag
3 gang: Det virker nogen steder og der arbejdes på problemet
Ikke voldsomt konsistent.

Søndag:
Ingen ændring

Mandag:
Efter døgnposten stadig ikke er kommet på plads kl 17, opgiver jeg og kontakter kundeservice for at få min pakke eftersendt imod gebyr.
Svaret var "Det koster 40 kr og vi kan desværre først sende den når systemet går iorden". Det var det jeg prøvede at omgå! Så de er heller ikke hjælpsomme mod betaling. I det mindste er det konsistent.

Trustpilots definition af 1 stjerne er: 
1 stjerne: Meget lavt – uacceptabel oplevelse, urimelig og grov behandling.

De har smidt min pakke væk, og lavet en landsdækkende fejl uden at gøre opmærksom på det (Uacceptabel oplevelse)
De har sagt at de ville undersøge sagen og ringe tilbage da jeg ringede omkring kl 13, uden at gøre det. De gør ingenting for at kontakte kunder og gøre opmærksom på problemer(Urimelig og grov behandling)

Og ja, fejl kan ske. Men når der sker sådan noget og man ikke sætter en form for nødberedskab ind, og ikke engang har teknikere på i weekenden som konsekvens af en sådan fejl, så har man en uacceptabel kundeservice.

Tirsdag:
Om morgnen får jeg en email og SMS med titlen "Husk at hente din pakke i døgnposten".
Efter at have lært lidt om hvordan kommunikationen foregår hos Post Danmark skriver jeg til kundeservice inden jeg tager af sted.
Det er stadig defekt får jeg at vide.
"Hvorfor føje skade til hån ved at sende reminders?" kan man så spørge om. Havde jeg været en smule mindre skeptisk var jeg jo bare taget ned og prøve igen.